**Ministru kabineta noteikumu projekta “Grozījumi Ministru kabineta 2015. gada 10. februāra noteikumos Nr. 77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts ar mērķi precizēt datu apjomu, kas finansējuma saņēmējam jāapkopo un jāiesniedz par projekta dalībnieku, izdalīt maksājuma pieprasījuma E sadaļu kā atsevišķu pielikumu, nosakot tā iesniegšanas un pārbaudīšanas kārtību un noteikt, ka maksājuma pieprasījums finansējuma saņēmējam jāsagatavo un jāiesniedz Kohēzijas politikas fondu vadības informācijas sistēmā 2014.-2020. gadam. Plānots, ka noteikumu projekts stāsies spēkā 2019. gada februārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2015. gada 10. februāra noteikumos Nr. 77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā”” (turpmāk – noteikumu projekts) izstrādāts pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK 2015. gada 10. februāra noteikumiem Nr. 77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014. – 2020. gada plānošanas periodā” (turpmāk – MK noteikumi Nr. 77) ir noteikta maksājuma pieprasījuma veidlapa (turpmāk – maksājuma pieprasījums), kuras E sadaļā, izpildot Eiropas Parlamenta un Padomes 2013. gada 17. decembra Regulas (ES) Nr. 1304/2013, par Eiropas Sociālo fondu un ar ko atceļ Padomes Regulu (EK) Nr. 1081/2006 (turpmāk – Regula Nr. 1304/2013) 1. pielikuma prasības, norādīta informācija, kura finansējuma saņēmējam jāuzkrāj un jāiesniedz sadarbības iestādei par Eiropas Sociālā fonda dalībniekiem.2018. gada 2. augustā stājās spēkā Eiropas Parlamenta un Padomes 2018. gada 18. jūlija Regula (ES, Euratom) Nr. 2018/1046, par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (turpmāk – Regula Nr. 2018/1046). Saskaņā ar minētās regulas 273. panta 1. punktu, Regulas Nr. 1304/2013 1. pielikuma 1. punkts tiek izteikts jaunā redakcijā, svītrojot šādus rādītājus:- dalībnieki no mājsaimniecībām, kurās neviens nav nodarbināts,- dalībnieki no mājsaimniecībām, kurās neviens nav nodarbināts, ar apgādībā esošiem bērniem,- dalībnieki no viena pieaugušā mājsaimniecībām ar apgādībā esošiem bērniem.Ņemot vērā minēto, tiek veikti grozījumi maksājuma pieprasījuma E sadaļā, svītrojot attiecīgos datu laukus.Papildus MK noteikumos Nr. 77 tiek veikti šādi grozījumi:1. Centrālā finanšu un līgumu aģentūra kā sadarbības iestāde (turpmāk – sadarbības iestāde), veicot maksājuma pieprasījumu pārbaudi, ir secinājusi, ka maksājuma pieprasījuma E sadaļas pārbaude un apstiprināšana aizņem krietni vairāk laika nekā visas pārējās maksājuma pieprasījumā ietvertās informācijas pārbaude un apstiprināšana. Sadarbības iestādes veikto pārbaužu rezultātā ir secināts, ka finansējuma saņēmēji minēto sadaļu iesniedz nepilnīgi aizpildītu, tai skaitā pieļaujot arī saturiskas kļūdas, tādejādi Eiropas Komisijai (turpmāk – EK) nav iespējams nodot korektu informāciju par projekta dalībniekiem. Lai nodrošinātu korektas informācijas atspoguļošanu, sadarbības iestāde lūdz finansējuma saņēmējiem precizēt maksājuma pieprasījuma E sadaļā iekļauto informāciju, atsevišķos gadījumos pat vairākkārtīgi. Rezultātā būtiski tiek kavēta maksājuma pieprasījuma apstiprināšana. Tādejādi, lai nekavētu maksājuma pieprasījumu apstiprināšanu un Eiropas Savienības struktūrfondu atbalsta izsniegšanu, maksājuma pieprasījuma E sadaļa tiek izdalīta kā atsevišķs pielikums - Pārskats par projekta dalībniekiem (turpmāk – pārskats). Attiecīgi MK noteikumi Nr. 77 tiek papildināti ar kārtību, kādā finansējuma saņēmējs iesniegs un sadarbības iestāde pārbaudīs minēto pārskatu.Šobrīd spēkā esošais regulējums nosaka, ka maksājuma pieprasījuma E sadaļu iesniedz reizi gadā ar projekta starpposma maksājuma pieprasījumu, ko iesniedz kā pirmo kalendāra gadā, Eiropas Sociālā fonda (turpmāk - ESF) projektiem, kuros ir noteikts rezultāts vai rādītājs “dalībnieku skaits”, kā arī tajos Eiropas Reģionālās attīstības fonda (turpmāk – ERAF) projektos, kas paredz fizisku personu apmācības vai kapacitātes stiprināšanu (saskaņā ar EK vadlīniju uzraudzībai un izvērtēšanai[[1]](#footnote-1) 3.1. punktā noteikto, dati par dalībniekiem tehniskās palīdzības projektos nav jāvāc un jāiesniedz EK. Ievērojot minēto, arī pēc grozījumu MK noteikumos Nr. 77 spēkā stāšanās prasība uz dalībnieku datu apkopošanu tehniskās palīdzības projektos netiek mainīta, ja vien EK nenoteiks citas prasības). Ievērojot Regulas Nr. 1303/2013[[2]](#footnote-2) 111. pantā noteiktās prasības, vadošā iestāde katru gadu sagatavo un iesniedz EK darbības programmas īstenošanas ziņojumu, kurā tiek ietverta informācija par dalībniekiem.Ņemot vērā to, ka finansējuma saņēmējiem ir atšķirīgs termiņš, kādā tie sagatavo un iesniedz kalendārajā gadā pirmo starpposma maksājuma pieprasījumu, tad rodas situācija, ka EK tiek sniegta nekorekta informācija par dalībniekiem, kuru nepieciešams aktualizēt ar nākamo ziņojumu. Tādejādi, lai nodrošinātu pēc iespējas korektākas informācijas sagatavošanu un iesniegšanu EK, ar grozījumiem MK noteikumos Nr. 77 tiek noteikts konkrēts termiņš, kādā finansējuma saņēmējiem ir jāiesniedz pārskats. Savukārt, attiecībā uz noslēguma maksājuma pieprasījumu, paliek spēkā nosacījums, ka finansējuma saņēmējam, iesniedzot noslēguma maksājumu pieprasījumu, tam obligāti jāpievieno arī dalībnieku saraksts, izņemot gadījumus, ja noslēguma maksājuma pieprasījumā iekļautā periodā dalībnieki netika iesaistīti pasākumos, t.i., nav informācijas par jauniem dalībniekiem. Piemēram, ja projekta īstenošanas termiņš ir 2018. gada 31. decembris. Saskaņā ar MK noteikumu Nr. 77 53.1punktu, finansējuma saņēmējs līdz 2019. gada 30. janvārim iesniedz pārskatu. Savukārt noslēguma maksājuma pieprasījumu finansējuma saņēmējs iesniedz 2019. gada 15.februārī. Ņemot vērā to, ka projekta ieviešana ir pabeigta un pārskats par 2018. gadu ir iesniegts, nav nepieciešamības iesniegt pārskatu, kurā nebūs iekļauti dalībnieku dati.Nosacījumi, kā tiek pārbaudīta maksājuma pieprasījuma E sadaļa (attiecīgi pēc grozījumu spēkā stāšanās pārskats), paliek nemainīgi. Tādejādi, ja, izskatot pārskatu, tiks konstatēta neatbilstība, kas ietekmēs rādītāju vērtības, sadarbības iestāde lūgs finansējuma saņēmēju atbilstoši precizēt gan pārskatu, gan uzraudzības rādītājus maksājuma pieprasījumā.Minēti grozījumi ir labvēlīgi ne tikai finansējuma saņēmējam, jo tas paātrinās maksājuma pieprasījuma apstiprināšanu un projekta īstenošanai nepieciešamo finanšu līdzekļu saņemšanu, bet arī dalībvalstij, deklarējot izdevumus EK.Ņemot vērā noteikumu projektā noteikto termiņu, kādā finansējuma saņēmējam ir jāiesniedz sadarbības iestādē pārskats par dalībniekiem, t.i., 30.janvāris, un šo noteikumu grozījumu virzības ietvaros ieilgušo saskaņošanas procesu, kas saistīts ar atsevišķu ar datu apstrādi saistītu jautājumu saskaņošanu ar atbildīgajām institūcijām, noteikumu projektā ietverts regulējums, paredzot pārejas posmu finansējuma saņēmējiem, kādā tiem jāsagatavo un jāiesniedz sadarbības iestādē maksājuma pieprasījuma E sadaļa par 2018. gadā, t.i., ja finansējuma saņēmējam pirmais kalendārā gada maksājuma pieprasījums jāiesniedz pēc šo grozījumu spēkā stāšanās, kas plānojas būt februārī, tad attiecīgie finansējuma saņēmēji sagatavo un iesniedz sadarbības iestādē datus par dalībniekiem pēc prasībām, kas bija spēkā līdz šo grozījumu spēkā stāšanās dienai. Tādejādi finansējuma saņēmējiem tiks samazināts administratīvais slogs pārstādāt un iesniegt pārskatu par dalībniekiem, ņemot vērā jauno veidlapu.2. 2016. gada 24. maijā stājās spēkā Regula Nr. 2016/679[[3]](#footnote-3), kurā noteikti nosacījumi fizisku personu aizsardzībai attiecībā uz personas datu apstrādi un personas datu brīvu apriti, kā arī kas aizsargā fizisku personu pamattiesības un pamatbrīvības un jo īpaši to tiesības uz personas datu aizsardzību. Maksājuma pieprasījuma E sadaļu finansējuma saņēmējs aizpilda ESF un ERAF projektos, bet ne visu datu lauku aizpildīšana minētajā sadaļā ir attiecināma uz ERAF projektiem. Tādejādi, lai nodrošinātu Regulā Nr. 2016/679 nostiprinātos personas datu apstrādes principus, t.i., ka ar maksājuma pieprasījumu un pārskatu finansējuma saņēmējam netiek uzdots apstrādāt vairāk fiziskas personas datus, nekā tas nepieciešams Eiropas Savienības struktūrfondu un Kohēzijas fonda uzraudzībai un izvērtēšanai, pārskatā tiek identificēti tie datu lauki, kuri jāaizpilda ERAF projektiem.3. Papildināts MK noteikumu Nr. 77 47. punkts, nosakot, ka maksājuma pieprasījumu finansējuma saņēmējs iesniedz izmantojot Kohēzijas politikas fondu vadības informācijas sistēmu 2014.-2020. gadam (turpmāk – KP VIS). MK noteikumos Nr. 77 attiecīgais nosacījums tiek noteikts, lai samazinātu administratīvo slogu finansējuma saņēmējiem un sadarbības iestādei. Ņemot vērā KP VIS funkcionalitāti, maksājuma pieprasījumu finansējuma saņēmējiem daudz ērtāk ir aizpildīt un iesniegt izmantojot tieši KP VIS, jo minētajā sistēmā ir nodrošināta datu laukos esošās informācijas kopēšana, pārnešana uz citiem datu laukiem, iestrādātas kontroles, kas mazina vai novērš aritmētiskas kļūdas, loģiskas kļūdas, datu lauki tiek pielāgoti atkarībā no fonda/projekta u.c. funkcijas, kas nav iespējamas, maksājuma pieprasījumu aizpildot un iesniedzot papīra vai elektroniskā formātā. Savukārt sadarbības iestādei turpmāk nebūs jāievada maksājuma pieprasījums, kas iesniegts papīra formātā, KP VIS.4. Iepriekšējos gados konstatēti gadījumi, kad finansējuma saņēmējs dalībnieku mikrodatus norāda kļūdaini, bet šie dati ir nepieciešami, lai vadošā iestāde sagatavotu un iesniegtu gada īstenošanas ziņojumu EK. Lai nodrošinātu pēc iespējas korektākas informācijas iesniegšanu EK, MK noteikum**os** ietverts nosacījums, ka sadarbības iestādei ir tiesības labot finansējuma saņēmēja iesniegtos dalībnieku datus, atbilstoši tai pieejamos reģistros un valsts informācijas sistēmās iekļautiem datiem. Gadījumā, ja neprecīzos datus nebūs iespējams labot, jo tie nebūs pieejami reģistros vai informācijas sistēmās, sadarbības iestāde var lūgt finansējuma saņēmēju precizēt iesniegto pārskatu par projekta dalībniekiem vai sniegt papildus informāciju. 5. Saskaņā ar šobrīd MK noteikumos ietverto regulējumu, sadarbības iestādei ir noteikts pienākums iesniegt Valsts ieņēmumu dienestam pārskatu par pievienotās vērtības nodokļu summām, kuras tas un tā sadarbības partneris pārskata periodā paredz iekļaut projekta attiecināmajās izmaksās (turpmāk – PVN pārskats) KP VIS vai elektroniska dokumenta formātā. Savukārt minētajos noteikumos finansējuma saņēmējam nav noteikts konkrēts formāts, kādā tam ir jāsagatavo un jāiesniedz PVN pārskats sadarbības iestādei. Ievērojot minēto, gadījumā, ja finansējuma saņēmējs iesniedz PVN pārskatu papīra formā, sadarbības iestāde elektroniski var nosūtīt Valsts ieņēmumu dienestam tikai kopiju, kas nav korekti un rada papildus slogu gan sadarbības iestādei, gan Valsts ieņēmu dienestam, lai, ievērojot MK noteikumu Nr.77 58. un 61.punkta prasības, izvērtētu attiecīgo pārskatu un sniegtu atzinumu. Ņemot vērā iepriekš minēto, tiek precizēts MK noteikumu Nr. 77 54. punkts, nosakot formātu, kādā finansējuma saņēmējam ir jāsagatavo un jāiesniedz PVN pārskats. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Centrālā finanšu un līgumu aģentūra kā sadarbības iestāde. |
| 4. | Cita informācija | 2018. gada 20. decembrī notika MK noteikumu projekta saskaņošanas sanāksme, kuras laikā panākta vienošanās, ka atsevišķs regulējums, kas noteiktu pienākumu sadarbības iestādei no valsts informācijas sistēmām saņemt un apstrādāt fiziskas personas datus, kas noteikti maksājuma pieprasījuma E sadaļā (attiecīgi pēc grozījumu spēkā stāšanās pārskats), nav nepieciešams. Tieslietu ministrija starpministriju (institūciju) saskaņošanas sanāksmē skaidroja, kā arī 2018. gada 21. decembrī papildus sniedza viedokli, ka Valsts pārvaldes iekārtas likuma 10. panta otrā daļa, kas paredz, ka valsts pārvalde ir organizējama pēc iespējas ērti un pieejami privātpersonai, vienkāršojot un uzlabojot procedūras privātpersonas labā, un minētā panta astotā daļa, kas nosaka, ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas. Tāpat, ņemot vērā Administratīvā procesa likuma 59. panta otrajā daļā noteikto, ka gadījumos, kad iestādei nepieciešamā informācija ir nevis administratīvā procesa dalībnieku, bet gan citas institūcijas rīcībā, iestāde to iegūst pati, nevis pieprasa no administratīvā procesa dalībnieka. Iegūstot informāciju, iestāde var izmantot visas tiesiskās metodes, arī iegūt informāciju no administratīvā procesa dalībniekiem, citām institūcijām, kā arī ar liecinieku, ekspertu, apskates, dokumentu un cita veida pierādījumu palīdzību. Atbilstoši Ministru prezidenta 2010. gada 12. februāra rezolūcijā Nr. 111-1/24 noteiktajam iestādēm pašām ir jāiegūst informācija, kas nepieciešama lēmuma pieņemšanai, kas regulē publiski tiesiskās attiecības ar privātpersonu, nevis jāpieprasa tā no privātpersonām. Līdz ar to, atbilstoši nacionālajos normatīvajos aktos nostiprinātajiem principiem valsts pārvaldes rīcībā esošās informācijas atkārtota pieprasīšana nav pieļaujama. Tādējādi, gatavojot tiesību aktu projektus, ir jāizvērtē katra atsevišķa dokumenta iesniegšanas iestādeinepieciešamība, lai novērstu regulējumu, kas paredzētu privātpersonu pienākumu iesniegt vienus un tos pašus vai dažāda veida dokumentus, bet kas satur vienu un to pašu informāciju, jo minēto informāciju valsts pārvaldes iestādes var iegūt pašas, sadarbojoties ar citām valsts pārvaldes iestādēm Valsts pārvaldes iekārtas likumā noteiktajā kārtībā.Pamatojoties uz Regulas Nr. 1303/2013 111. pantu vadošā iestāde katru gadu sagatavo un iesniedz EK darbības programmas īstenošanas ziņojumu, kurā tiek ietverta Regulas Nr.1304/2013 1. pielikumā noteiktā informācija par dalībniekiem.Lai nodrošinātu Regulas Nr. 1304/2013 1. pielikumā noteiktā informācija apkopošanu un dalībvalstij ar Regulu Nr. 1303/2013 noteikto pienākumu veikt ES fondu uzraudzību, izvērtēšanu, finanšu pārvaldību, pārbaudi un revīziju, maksājuma pieprasījuma E sadaļā ir ietverti dati, kas finansējuma saņēmējam jāsniedz par īstenotā projekta dalībniekiem. Atbilstoši spēkā esošajam regulējumam un izstrādātajiem grozījumiem MK noteikumos Nr. 77, informāciju par dalībniekiem apkopo un iesniedz sadarbības iestādē finansējuma saņēmējs. Ņemot vērā, Tieslietu ministrijas sniegto viedokli un Datu valsts inspekcijasstarpministriju (institūciju) saskaņošanas sanāksmē pausto atbalstu, atsevišķs regulējums, nosakot pienākumu sadarbības iestādei apstrādāt (pieprasīt, saņemt, pārbaudīt, uzglabāt u.tml.) personas datus, ES fondus regulējošos normatīvos aktos nav nepieciešams.Tā kā personas datus ES fondu vadībā esošās institūcijas apstrādā ar mērķi, lai veiktu pārbaudi, revīziju, uzraudzību, izvērtēšanu, finanšu pārvaldību un ziņotu attiecīgos rādītājus EK (turpmāk – mērķis), tad sadarbības iestāde pamatojoties uz Valsts pārvaldes iekārtas likuma 10. panta astoto daļu, 54. panta pirmo, piekto un sesto daļu, pieprasīs nepieciešamos datus no valsts informācijas sistēmu pārziņiem.Sadarbības iestāde pēc atbilstoša tehniskā risinājuma nodrošināšanas no valsts informācijas sistēmām varētu saņemt šādus datus, kas ir iekļauti maksājuma pieprasījuma E sadaļā (attiecīgi pēc grozījumu spēkā stāšanās pārskats):* dalībnieka vecums;
* dalībnieka dzimums;
* dalībnieka deklarētā dzīves vieta;
* uzņēmuma/institūcijas nosaukums;
* vai persona ir nodarbināta, tostarp vai ir pašnodarbināta persona;
* vai dalībnieks ir bezdarbnieks;
* dalībnieka invaliditāte;
* vai dalībnieks bezpajumnieks vai mājokli zaudējusi persona;
* vai dalībnieks ir persona no lauku apvidiem;
* neaktīvie dalībnieki, kas sākuši darba meklējumus pēc aiziešanas;
* nodarbinātībā iesaistītie dalībnieki, tostarp pašnodarbinātie, pēc aiziešanas.

Precīzāku informāciju par šiem datiem un citiem pārskatā noteiktiem datiem, sadarbības iestāde varēs sniegt tikai pēc tam, kad tiks izpildīts MK sēdes protokollēmuma 2.punktā noteiktais uzdevums, t.i., tiks veikts attiecīgais izvērtējams, kura izpildes termiņš ir 2019.gada 31.marts. Ņemot vērā, ka Centrālā finanšu un līgumu aģentūra kā KP VIS pārzinis (turpmāk – CFLA kā pārzinis) joprojām turpina darbu pie KP VIS funkcionalitātes pilnveides, kas ir laikietilpīgs darbs, tad, lai šo procesu paātrinātu un atvieglotu administratīvo slogu gan finansējuma saņēmējiem, gan atbalsta ietvaros piesaistītajiem dalībniekiem, gan sadarbības iestādei, MK noteikumu projektam ir pievienots MK sēdes protokollēmuma projekts ar uzdevumu CFLA kā pārzinim sadarbībā ar valsts informācijas sistēmu pārziņiem nodrošināt atbilstošu IT risinājumu, lai sadarbības iestāde varētu saņemt un apstrādāt datus, kas nepieciešami mērķa sasniegšanai. Lai nodrošinātu attiecīgā uzdevuma izpildi, papildus minētajā MK sēdes protokollēmuma projektā tiek noteikti šādi uzdevumi:* CFLA kā pārzinim līdz 2019. gada 31. martam izvērtēt un apzināt valsts informācijas sistēmas, kurās ir uzkrāti dati, kas nepieciešami mērķa sasniegšanai, kā arī izvērtēt nepieciešamos uzlabojumus, lai tiešsaistē vai izmantojot Valsts informācijas sistēmu savietotājunodrošinātu datu apstrādi un divu nedēļu laikā informēt atbildīgās institūcijas jeb valsts informācijas sistēmu pārziņiem par izvērtējuma rezultātiem. CFLA kā pārzinis pēc minētā uzdevuma izpildes divu nedēļu laikā informēs valsts informācijas sistēmu pārziņus par izvērtējuma rezultātiem un sniegs priekšlikumu sadarbības modelim, kā arī vienosies par informācijas sistēmu papildināšanas vai integrācijas servisu izstrādes darbu grafiku, lai nodrošinātu MK sēdes protokollēmuma noteikto termiņu ievērošanu.

Papildus skaidrojam, ka MK sēdes protokollēmuma projektā ietvertais termins “tiešsaistē” nozīmē, ka valsts informācijas sistēmas tehniskais risinājums paredz, ka dati no minētās valsts informācijas sistēmas tiek automātiski nodoti uz KP VIS. Konkrētajā situācijā datu apstrāde nenotiks manuāli, t.i., sadarbības iestādes darbiniekam pieslēdzoties konkrētajai sistēmai ar lietotājvārdu un aplūkojot nepieciešamos datus;* nozaru ministrijām nodrošināt, ka to padotībā esošās atbildīgās institūcijas jeb valsts informācijas sistēmu pārziņi sadarbībā ar Valsts reģionālās attīstības aģentūru līdz 2019. gada 31. decembrim nodrošina darboties spējīgus integrācijas servisus automātiskai datu iegūšanai KP VIS un nodrošina šo servisu izstrādi un aprakstus atbilstoši Valsts informācijas sistēmu savietotāja (turpmāk - VISS) portālā viss.gov.lv. pieejamajai informācijai un dokumentācijai attiecībā uz integrācijas servisu izstrādi un to izmitināšanu VISS infrastruktūrā.
* Gadījumā, ja tiks konstatēts, ka valsts informācijas sistēmas pārziņa rīcībā ir cits, jau izstrādāts tehniskais risinājums, kas spēj nodrošināt (vai tā pielāgošana neprasa būtiskus ieguldījumus) datu automātisku nodošanu KP VIS, tad MK sēdes protokollēmumā ietverts izņēmums par servisa integrāciju VISS infrastruktūrā. Attiecīgajā gadījumā, lai risinājumu integrētu KP VIS, valsts informācijas sistēmas pārzinim ir jānodrošina tehniskā risinājuma Programmatūras projektējuma aprakstu un citas nepieciešamās informācijas izstrāde;
* pēc iepriekšējā punktā minētā uzdevuma veikšanas CFLA kā pārzinim 6 mēnešu laikā jānodrošina attiecīgo tehnisko risinājumu iestrāde KP VIS;
* pēc KP VIS funkcionalitātes nodrošināšanas sadarbības iestādei jāinformē finansējuma saņēmējs par datiem, kurus sadarbības iestāde iegūst automātiski no citām valsts informācijas sistēmām un finansējuma saņēmējam nav jāiesniedz. Attiecīgo uzdevumu sadarbības iestāde veiks līguma (vienošanās) par projekta īstenošanu noteiktajā kārtībā;
* Finanšu ministrijai divu mēnešu laikā jāizstrādā grozījumus MK noteikumu Nr.77 5. pielikumā, norādot tos datus, kurus sadarbības iestāde iegūst automātiski no citām valsts informācijas sistēmām, pēc tam, kad tiks nodrošināta pilnīgi visu tehnisko risinājumu iestrāde KP VIS. Attiecīgais uzdevums ietverts, lai mazinātu administratīvo slogu, izstrādājot MK noteikumu Nr.77 grozījumus, t.i., tehniski precizējot pārskatā esošās kolonnas pēc katras valsts informācijas sistēmas sasaistes nodrošināšanas. Tāpat šāds risinājums ir atbalstāms, ņemot vērā, ka visi finansējuma saņēmēji tiks informēti tūlītēji pēc katru izmaiņu veikšanas datu ieguvē jau minētā līguma (vienošanās) ietvaros un tādējādi nepastāv risks informācijas nenodošanai visiem datu apstrādē iesaistītajiem subjektiem.

Ņemot vērā MK sēdes protokollēmumā ietvertos uzdevumus, to izpildei indikatīvi plānots šāds izpildes laika grafiks:

|  |  |  |
| --- | --- | --- |
| 1. | CFLA sagatavo izvērtējumu par nepieciešamiem uzlabojumiem KP VIS, lai iegūtu pārskatā noteiktos datus. | 2019. gada 31. marts |
| 2. | CFLA sazinās ar valsts informācijas sistēmu pārziņiem par izvērtējuma rezultātiem un sniedz priekšlikumus sadarbības modelim. | 2019. gada 12. aprīlis. |
| 3. | Valsts informācijas sistēmu pārziņi iesniedz CFLA darbu izstrādes laika grafiku. | 1 nedēļa |
| 4. | Starpresoru vienošanās slēgšana/ papildināšana (ja par to vienojas puses). Darbu var uzsākt uzreiz, kā ir zināms datu apjoms, ko iespējams saņemt no datu devēja. | 4-8 mēneši |
| 5. | Datu dēvēju valsts informācijas sistēmu papildināšanas un integrācijas servisu izstrādes darbi. | Šobrīd nav zināms izstrādes laiks, bet ne vēlāk kā 31.12.2019. |
| 6. | Saņemtās specifikācijas izvērtēšana. Darbu var uzsākt tikai pēc tam, kad datu turētājs ir izstrādājis integrācijas servisu un tā parakstu. | 1 nedēļa |
| Tiek veikti papildus pilnveidojumi datu apmaiņas servisos, datu turētāja pusē. Līdzšinējā pieredze rāda, ka precizējumi ir bijuši nepieciešami visos gadījumos. | 2- 4 nedēļas |
| Tiesību pieprasīšana testa vidē | 1-7 dienas |
| 7. | Uzdevumu definēšana KP VIS izstrādātājam. (uzdevumu izstrādāšana, tai skaitā vairākas tikšanās klātienē) | 2 nedēļas |
| KP VIS izstrāde, pilnveidošana. | 2 mēneši |
| Testēšana | 4 nedēļas |
| Nestandarta situāciju analīze. (Ja testēšanas laikā konstatē situāciju, kuras rezultātā parādās kļūdas paziņojums). | 2 nedēļas |
| Akceptēšana no datu turētāja puses, akta parakstīšana. (Ja attiecīgā akta sagatavošana ir datu turētāja prasība). | 0 – 2 nedēļas |
| Tiesību pieprasīšana produkcijā | 1-7 dienas |
| 8. | Tehniskas problēmas ar servisa pieejamību datu turētāju vai VRAA pusē. (Nav prognozējams laiks problēmas novēršanai.) |  līdz 4 nedēļām |
| 9. | Sadarbības iestāde pēc funkcionalitātes nodrošināšanas informē finansējuma saņēmēju par datiem, kuri turpmāk nav jāsniedz.  | 1 diena |
| 10. | Finanšu ministrija izstrādā un grozījumus MK noteikumos Nr.77. Attiecīgo grozījumu izstrāde tiek uzsākta tikai pēc tam kad KP VIS ir nodrošināta funkcionalitāte ar visām valsts informācijas sistēmām no kurām var saņemt pārskatā noteiktos datus. | 2 mēnešu laikā (provizoriski 2020. gada septembris) |

CFLA kā pārzinis jau pirms grozījumu izstrādes MK noteikumos Nr. 77 ir veicis apjomīgu darbu, lai samazinātu administratīvo slogu un dati no citām valsts informācijas sistēmām KP VIS tiktu iesniegti automātiski. Kā piemēru var minēt, ka jau šobrīd KP VIS ir iestrādāts Valsts ieņēmumu dienesta datu apmaiņas serviss, kas iestrādāts, lai, veicot uzraudzību, varētu saņemt datus par dalībnieku nodarbinātības faktu 6 mēnešus pēc dalības pasākumā (kopējie ilgtermiņa rezultāta rādītāji). No minētā servisa ir iespējams iegūt datus par nodarbinātām personām, tostarp pašnodarbinātām personām (pārskata 2. tabulas 2.1. kolonna) un nodarbinātībā iesaistītiem dalībniekiem, tostarp pašnodarbinātiem, pēc aiziešanas (pārskata 2. tabulas 8.4. kolonna). Tomēr datu apmaiņas servisam ir nepieciešami vēl atsevišķi pielāgojumi, t.i., ir nepieciešams tehniski noteikt iespēju mainīt datumu, pret kuru dalībnieks ir jāpārbauda. Paralēli notiek darbs ar Veselības un darbspēju ekspertīzes ārstu Valsts komisiju, lai KP VIS varētu automātiski saņemt datus no minētās komisijas pārziņā esošās valsts informācijas sistēmas par dalībnieku invaliditāti (pārskata 2. tabulas 3.2., 3.2.1., 3.2.2., 3.2.3., 3.2.4., un 3.2.5. kolonna). Tāpat CFLA kā pārzinis veic visas nepieciešamās darbības, lai KP VIS automātiski no pārskata saistošajām kolonnām aprēķinātu vērtību par nelabvēlīgā situācijā esošiem dalībniekiem, kas pēc aiziešanas sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie (pārskata 2. tabulas 8.5. kolonna). Ņemot vērā CFLA kā pārziņa plānu KP VIS funkcionalitātes nodrošināšanai, piemēros minētos datu laukus finansējuma saņēmējiem nevajadzēs aizpildīt jau no 2019. gada aprīļa beigām.Līdz attiecīgo izmaiņu spēkā stāšanās, finansējuma saņēmējs, ievērojot MK noteikumu Nr. 77 prasības, tai skaitā šajā MK noteikumu projektā ietvertās, turpinās apstrādāt (apkopot, uzkrāt, iesniegt sadarbības iestādē) visus pārskatā noteiktos datus. Savukārt pēc izmaiņu ieviešanas, finansējuma saņēmējs atbilstoši sadarbības iestādes norādījumiem iesniegs datus, kas ļauj identificēt konkrēto projekta dalībnieku (vārds, uzvārds un personas kods vai identifikācijas numurs) un tos datus, kas nav pieejami valsts informācijas sistēmās. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sadarbības iestāde un finansējuma saņēmējs. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts pēc būtības nemaina sadarbības iestādes un finansējuma saņēmēja tiesības un pienākumus, jo arī turpmāk finansējuma saņēmējam būs jāiesniedz un sadarbības iestādei būs jāpārbauda dalībnieku saraksts, jeb pārskats.Ņemot vērā to, ka ar grozījumiem tiek noteikts, ka maksājuma pieprasījums ir jāsagatavo un jāiesniedz KP VIS, tad samazinās administratīvais slogs tiem finansējuma saņēmējiem, kas līdz grozījumu spēkā stāšanās maksājuma pieprasījumus sagatavoja un iesniedza papīra formātā. Savukārt sadarbības iestādei administratīvais slogs samazinās, jo turpmāk maksājuma pieprasījums, kas tika iesniegts papīra formātā, nebūs jāievada KP VIS. |
| 3. | Administratīvo izmaksu monetārs novērtējums | Izstrādājot MK noteikumus Nr.77, tika aprēķināts, ka administratīvās izmaksas finansējuma saņēmējam (privātpersonai), sagatavojot un iesniedzot maksājuma pieprasījumu **papīra formātā**, ir 135,5 euro[[4]](#footnote-4). Savukārt, ja maksājuma pieprasījums sagatavots **elektroniskā formātā**, tad administratīvās izmaksas ir 114 euro.Ņemot vērā, ka ar grozījumiem MK noteikumos Nr.77 tiek noteikts, ka maksājuma pieprasījumus iesniegs tikai elektroniskā formātā, tad ietaupījums finansējuma saņēmējam (privātpersonai) ir 21,5 euro, t.i., 135, 5 – 114 = 21,5. Sadarbības iestādei maksājumu pieprasījuma ievadīšana KP VIS, ja finansējuma saņēmējs maksājuma pieprasījumu iesniedzis **papīra formātā**:C = (f x l) x (n x b) = (8,56x-41) x (1x42) = - 136,96 euro1 Rādītājs “Laika patēriņš” ir indikatīvs. To ietekmē vairāki faktori:- specifiskā atbalsta mērķa specifika (saturs, apjoms, sasniedzamo rezultātu un rādītāju skaits, gala saņēmēju skaits u.c.);- pamatojošo dokumentu apjoms;- KP VIS sistēmas funkcionalitāte (maksājuma pieprasījuma dažu sadaļu augšupielādēšana un/vai manuāla ievadīšana, pamatojošo dokumentu ieskenēšana un/vai ielādēšana KP VIS, ja tie iesniegti papīra veidā vai elektroniski ne caur KP VIS).Konkrētajā situācijā laika patēriņš norādīts, pieņemot, ka netiek īstenots apjomīgs projekts ar lielu skaitu pamatojošo dokumentu.2 Rādītājs “cik bieži gada laikā projekts paredz informācijas sniegšanu” ir indikatīvs, jo uz noteikumu projekta izstrādes brīdi nav iespējams paredzēt finansējuma saņēmēju skaitu (ņemot vērā, ka projektu iesniegumu atlases ir gan atklātas, gan ierobežotas, tad objektīvi nevar noteikt personu skaitu, kas sadarbības iestādē pārbaudei iesniegs maksājumu pieprasījumus), kuri iesniegs maksājumu pieprasījumu papīra formātā vai elektroniski ne caur KP VIS e-vidi. Tādejādi administratīvās izmaksas aprēķinātas par vienu finansējuma saņēmēju. Ņemot vērā, ka sadarbības iestādei vairs nebūs jāievada maksājuma pieprasījumi KP VIS, tad kopējais ietaupījums ir 136,96 euro |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regulā Nr. 1304/2013, Regulā Nr. 2018/1046 un un nacionālajos normatīvajos aktos nav noteikts termiņš, kādā jāprecizē/jāpilnveido nacionālie normatīvie akti, lai nodrošinātu regulās noteikto prasību ievērošanu. |
| 2. | Citas starptautiskās saistības | MK noteikumu projekts šo jomu neskar |
| 3. | Cita informācija | Nav |

 |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013. gada 17. decembra Regula (ES) Nr. 1304/2013, par Eiropas Sociālo fondu un ar ko atceļ Padomes Regulu (EK) Nr. 1081/2006 un Eiropas Parlamenta un Padomes 2018. gada 18. jūlija Regula (ES, Euratom) Nr. 2018/1046, par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 1304/2013 1. pielikums |  532. punkts (MK noteikuma projekta 2.punkts) | Ieviests pilnībā | MK noteikumu projekts neparedz stingrākas prasības |
| Regulas Nr.1304/2013 2.pielikums | 532. punkts (MK noteikuma projekta 2.punkts) | Ieviests pilnībā | MK noteikumu projekts neparedz stingrākas prasības |
| Regulas Nr. 2018/1046 273. panta 1. punktu | 532. punkts (MK noteikuma projekta 2.punkts) | Ieviests pilnībā | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | MK noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. |
| Cita informācija | Saskaņā ar Regulas Nr. 1303/2013 111. pantu vadošā iestāde katru gadu sagatavo un iesniedz EK darbības programmas īstenošanas ziņojumu, kurā tiek ietverta informācija par dalībniekiem. Kārtība, kādā vadošā iestāde sagatavo un iesniedz EK minēto ziņojumu ir noteikta Ministru kabineta 2015. gada 24. februāra noteikumos Nr. 108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020.gadam”. |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja līdzdarboties MK noteikumu projekta izstrādē, sniedzot atzinumu pirms tā izsludināšanas Valsts sekretāru sanāksmē. MK noteikumu projekts pirms izsludināšanas Valsts sekretāru sanāksmē 2018. gada 8. oktobrī tika publicēts Finanšu ministrijas tīmekļa vietnē <http://www.fm.gov.lv/lv/sabiedribas_lidzdaliba/sabiedribas_lidzdaliba_par_es_jautajumiem/> un tīmekļa vietnē <http://www.esfondi.lv/normativie-akti>.  |
| 2. | Sabiedrības līdzdalība projekta izstrādē | MK noteikumu projekta izstrādes laikā nav saņemti sabiedrības pārstāvju ieteikumi vai iebildumi. |
| 3. | Sabiedrības līdzdalības rezultāti | MK noteikumu projekta izstrādes laikā nav saņemti sabiedrības pārstāvju ieteikumi vai iebildumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| MK noteikumu projekts šo jomu neskar |

Finanšu ministrs J.Reirs

Petrova, 67083941

Inita.Petrova@fm.gov.lv

1. https://ec.europa.eu/sfc/en/system/files/ged/ESF%20monitoring%20and%20evaluation%20guidance.pdf [↑](#footnote-ref-1)
2. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr.1303/2013) [↑](#footnote-ref-2)
3. Eiropas Parlamenta un Padomes 2016. gada 27. aprīļa Regula Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) [↑](#footnote-ref-3)
4. Izmaksas tika aprēķinātas par vienu projektu viena gada ietvaros, ņemot vērā indikatīvo darbību veikšanas biežumu. [↑](#footnote-ref-4)